نورېک برېښنابند

د نارک بند يا نورېک برېښنابند (سیریلیک: Неругаха обии Норак ، په فارسي کې د «نیروگاه آبی نارک» په نوم لیکل شوی) د تاجکستان په وخش سیند کې يو خاورين بند دی. دا بند د ۳۰۰ متره لوړوالي سره تر ۲۰۱۲ کال پورې د نړۍ تر ټولو لوړ بند و. جوړېدل د نورېک بند د شوروي اتحاد لخوا د 1961 او 1980 کلونو ترمنځ جوړ شوی و. بند په ځانګړي ډول جوړ شوی، د مرکزي کانکریټ سره چې د ۳۰۰ متر (۹۸۰ فوټه) لوړ ډبرې او ځمکې جوړښت ته د اوبو د تېریدو مخه نیسي. د بند حجم ۵۴ میلیونه متر مکعب دی. په دې بند کې د اوبيزې برېښنا د تولید نهه واحدونه شامل دي، چې لومړی پړاو یې په ۱۹۷۲ او وروستی یې په ۱۹۷۹ کې پیل شو. اټکل کیږي چې د بند جوړېدو له کبله ۵۰۰۰ تنه له يادې سيمې بې ځايه شوي دي. دا بند د تاجکستان په لوېدیځ کې د وخش سیند په اوږدو کې د دې هېواد د پلازمېنې دوشنبې په ختیځ کې شاوخوا ۷۵ کيلومتر (۴۷ ميل) کې موقعیت لري. د نورېک برېښنا بند ته څېرمه يو ښارګی د برېښنايي انجينرانو او د بند کارګرو د استوګېنې لپاره جوړ شوی دی. سرچينې د ملګرو ملتونو د خوړو او کرنې سازمان (FAO) انګلیسي ویکیپیډیا (د جولای 9، 2007 ته رسېدلی)